Document ID: 32004R2095

ΚΑΝΟΝΙΣΜΌΣ (ΕΚ) αριθ. 2095/2004 ΤΗΣ ΕΠΙΤΡΟΠΉΣ
της 8ης Δεκεμβρίου 2004
για τροποποίηση του κανονισμού (ΕΚ) αριθ. 581/2004 σχετικά με την έναρξη διαρκούς δημοπρασίας για επιστροφές κατά την εξαγωγή που αφορούν ορισμένα είδη βουτύρου και του κανονισμού (ΕΚ) αριθ. 582/2004 σχετικά με την έναρξη διαρκούς δημοπρασίας για επιστροφές κατά την εξαγωγή που αφορούν το αποκορυφωμένο γάλα σε σκόνη
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1255/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), και ιδίως το άρθρο 31 παράγραφος 3 στοιχείο β) και παράγραφος 14,
Εκτιμώντας τα ακόλουθα:
(1)
Σύμφωνα με το άρθρο 1 παράγραφος 1 του κανονισμού (ΕΚ) αριθ. 581/2004 της Επιτροπής (2) και το άρθρο 1 παράγραφος 1 του κανονισμού (ΕΚ) αριθ. 582/2004 της Επιτροπής (3), ορισμένοι προορισμοί αποκλείονται από τη χορήγηση επιστροφής κατά την εξαγωγή. Μετά την προσχώρηση της Δημοκρατίας της Τσεχίας, της Εσθονίας, της Κύπρου, της Ουγγαρίας, της Λεττονίας, της Λιθουανίας, της Μάλτας, της Πολωνίας, της Σλοβενίας και της Σλοβακίας στην Ευρωπαϊκή Ένωση, πρέπει να διαγραφούν οι αναφορές στις χώρες αυτές.
(2)
Το πρόσθετο πρωτόκολλο στην ευρωπαϊκή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Βουλγαρίας, αφετέρου, για να ληφθεί υπόψη η προσχώρηση της Δημοκρατίας της Τσεχίας, της Δημοκρατίας της Εσθονίας, της Δημοκρατίας της Κύπρου, της Δημοκρατίας της Ουγγαρίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Δημοκρατίας της Σλοβακίας στην Ευρωπαϊκή Ένωση (4) προβλέπει άνοιγμα νέας δασμολογικής ποσόστωσης εισαγωγής από τη Βουλγαρία για το γάλα σε σκόνη καταγωγής Κοινότητας. Η πρόσβαση στην ποσόστωση αυτή περιορίζεται στα προϊόντα για τα οποία δεν λαμβάνεται καμία επιδότηση εξαγωγής. Για να αποφευχθεί η κερδοσκοπία και να εξασφαλιστεί η τήρηση της παραχώρησης αυτής, η οποία ενδεχομένως θα αρχίσει να ισχύει πριν από τη λήξη της περιόδου ισχύος των πιστοποιητικών εξαγωγής, που αναφέρονται στο άρθρο 8 παράγραφος 1 στοιχείο δ) του κανονισμού (ΕΚ) αριθ. 580/2004 της Επιτροπής, της 26ης Μαρτίου 2004, για θέσπιση δημοπρασίας σχετικά με τις επιστροφές κατά την εξαγωγή που αφορούν ορισμένα γαλακτοκομικά προϊόντα (5), η Βουλγαρία πρέπει να αποκλειστεί από τους προορισμούς που είναι επιλέξιμοι για επιστροφή κατά την εξαγωγή στο πλαίσιο της διαρκούς δημοπρασίας για το αποκορυφωμένο γάλα σε σκόνη που προβλέπεται στον παρόντα κανονισμό.
(3)
Οι κανονισμοί (ΕΚ) αριθ. 581/2004 και (ΕΚ) αριθ. 582/2004 πρέπει να τροποποιηθούν αναλόγως.
(4)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχειρίσεως του γάλακτος και των γαλακτοκομικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 του κανονισμού (ΕΚ) αριθ. 581/2004 η παράγραφος 1 αντικαθίσταται από τα ακόλουθα:
«1. Προβλέπεται η έναρξη διαρκούς δημοπρασίας για τον καθορισμό της επιστροφής κατά την εξαγωγή όσον αφορά τα ακόλουθα είδη βουτύρου που αναφέρονται στον τομέα 9 του παραρτήματος I του κανονισμού (ΕΟΚ) αριθ. 3846/87 της Επιτροπής (6):
α)
φυσικό βούτυρο σε τεμάχια καθαρού βάρους τουλάχιστον 20 χιλιογράμμων υπαγόμενο στους κωδικούς προϊόντων ex ex 0405 10 19 9500 και ex ex 0405 10 19 9700·
β)
βουτυρέλαιο σε δοχεία καθαρού βάρους τουλάχιστον 190 χιλιογράμμων υπαγόμενο στον κωδικό προϊόντος ex ex 0405 90 10 9000.
Τα προϊόντα που αναφέρονται στο πρώτο εδάφιο προορίζονται για εξαγωγή στους ακόλουθους προορισμούς:
-
Ρωσία (κωδικός προορισμού 075),
-
όλοι οι άλλοι προορισμοί εκτός από την Ανδόρα, το Γιβραλτάρ, τις Ηνωμένες Πολιτείες της Αμερικής και την Πόλη του Βατικανού.»
Άρθρο 2
Στο άρθρο 1 του κανονισμού (ΕΚ) αριθ. 582/2004 η παράγραφος 1 αντικαθίσταται από τα ακόλουθα:
«1. Προβλέπεται η έναρξη διαρκούς δημοπρασίας για τον καθορισμό της επιστροφής κατά την εξαγωγή όσον αφορά το αποκορυφωμένο γάλα σε σκόνη που αναφέρεται στον τομέα 9 του παραρτήματος I του κανονισμού (ΕΟΚ) αριθ. 3846/87 της Επιτροπής (7) το οποίο είναι συσκευασμένο σε σάκους καθαρού βάρους τουλάχιστον 25 χιλιογράμμων με προσθήκη γαλακτικών ουσιών που δεν υπερβαίνει το 0,5 % κατά βάρος, υπάγεται στον κωδικό προϊόντος ex ex 0402 10 19 9000 και προορίζεται για εξαγωγή προς όλους τους προορισμούς, εκτός από την Ανδόρα, τη Βουλγαρία, το Γιβραλτάρ, τις Ηνωμένες Πολιτείες της Αμερικής και την Πόλη του Βατικανού.»
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Δεκεμβρίου 2004.

Labels: 3
17